### Beslutninger

Tilbagesendes Magistratsafdelingen for Teknik og Miljø og Borgmesterens Afdeling med bemærkning, at byrådet i sit møde den 27. august 2025 har vedtaget Magistratens foranstående indstilling af 19. august 2025.

###

.

### Resume

Byrådet modtager årligt kommunens klimaregnskaber og afrapportering på klimaindsatser.

En væsentlig ændring i år er at kommunen overgår til en ny klimaregnskabsmetode. Det betyder, at metoden til at opgøre scope 1 og 2’s CO2e udledninger for [adresse] som bysamfund ændres, og det betyder en lavere opgørelse af de historiske udledninger på ca. 331.000 tons CO2e. Det bemærkes at værdien af de igangsatte indsatser nedjusteres tilsvarende.

Samtidigt har Kredsløb A/S opjusteret forventningerne til Carbon Capture i [adresse] til 435.000 tons CO2e.

Teknik og Miljø har på ovenstående baggrund udarbejdet et opdateret Frozen Policy-scenarie.

Således forventes nu en udledning på ca. 614.000 tons CO2e i 2030 uden yderligere indsats. Indregnes fuld implementering af Aarhus Kommunes Klimaplan 2025-2030 anslås det, at nettoudledningen i 2030 nu vil være -95.000 tons CO2e.

Fremskrivninger og beregninger er forbundet med betydelig usikkerhed om såvel udledninger som reduktioner. Det anbefales ikke umiddelbart at reducere ambitionsniveauet.

### Beslutningspunkter

Det indstilles:

At 1) Byrådet tager den opdaterede reduktionssti for [adresse] som bysamfund til efterretning, jf. bilag 1.

At 2) Byrådet tager 2024-afraportering af klimaindsatsen til efterretning, jf. bilag 2.

At 3) Byrådet tager overgangen til den nye klimaregn-skabsmetode for opgørelse af CO2e udledninger til efterretning, jf. bilag 3.

At 4) Byrådet tager klimaregnskabet 2024 for [adresse] som koncern og klimaregnskabet 2023 for [adresse] til efterretning, jf. bilag 4 og 5.

### Sagsforløb

Udvalg: Magistraten

Dato: 19-08-2025

Ronnie Bruun: 3

Fremsendes til [adresse] med bemærkning, at Magistraten i mødet den 19. august 2025 anbefaler, at byrådet tiltræder Magistratsafdelingen for Teknik og Miljøs og Borgmesterens Afdelings indstilling af 13. august 2025.

Alternativet tog forbehold.

Boris Bertelsen deltog ikke i sagens behandling.